മോപ്പസാങ് വാലത്ത്

കേരളീയനായ ചിത്രകാരനായിരുന്നു മോപ്പസാങ് വാലത്ത് (1965 - 11 ഫെബ്രുവരി 2025).  കേരള ലളിത കലാ അക്കാദമിയുടെ പ്രത്യേക പുരസ്കാരം 1982  ൽ ലഭിച്ചിട്ടുണ്ട്.
ജലച്ചായം മാധ്യമമാക്കിയായിരുന്നു പ്രധാനമായും ചിത്ര രചന നടത്തിയിരുന്നത്. നെടുമ്പാശ്ശേരി വിമാനത്താവളത്തിലെ കലാമണ്ഡലം ഗോപിയുടെ നവ രസങ്ങളുടെ ചിത്രീകരണം ഏറെ ശ്രദ്ധേയമായിരുന്നു.

ജീവിതരേഖ
എറണാകുളം ചേരാനെല്ലൂർ സ്വദേശിയായ അദ്ദേഹം കോട്ടയം പുത്തനങ്ങാടി ഐശ്വര്യ ഗാർഡൻസിലായിരുന്നു താമസം. പ്രശസ്ത ചരിത്രകാരൻ വി.വി.കെ.വാലത്തിന്റെ മകനാണ്. എറണാകുളം സെന്റ് ആൽബർട്സ് കോളേജിലെ പഠനകാലത്തുതന്നെ വരയിലേക്കു കടന്നു. കോളജ് പഠനകാലത്തു സുഹൃത്തുക്കൾക്കു ഷർട്ടിൽ ഫാബ്രിക് പെയിന്റിംഗ് ചെയ്തുകൊടുത്തായിരുന്നു തുടക്കം. പിന്നീട് ജലച്ചായ ചിത്രങ്ങളിലേക്ക് മാറി. കേരള ലളിതകലാ അക്കാദമിയുടെയും ചിത്രകലാ പരിഷത്തിന്റെയും നിരവധി ക്യാമ്പുകളിലും പ്രദർശനങ്ങളിലും പങ്കെടുത്തു. കഥകളിയുടെയും കേരളീയ രംഗകലകളുടെയും ജലച്ചായ രചനകളിലൂടെ മോപ്പസാങ് ചിത്രങ്ങൾ പ്രസിദ്ധമാണ്.https://www.mathrubhumi.com/literature/news/moppasang-valath-death-1.10333122

1982ൽ ലളിതകലാ അക്കാദമിയുടെ പ്രത്യേക ബഹുമതി നേടിയിരുന്നു.  എൻ.ബി.എസി ൽ ദീർഘകാലം പബ്ളിക്കേഷൻ മാനേജരായി ജോലി ചെയ്തു.  സ്വയം വിരമിച്ച് മുഴുവൻ സമയ ചിത്രകാരനായി. എഴുത്തുകാരൻ സോക്രട്ടീസ് വാലത്ത്, ഐൻസ്റ്റിൻ വാലത്ത് എന്നിവർ സഹോദരങ്ങളാണ്.

ന്യൂമോണിയ ബാധിച്ച് 11 ഫെബ്രുവരി 2025 ന് കൊച്ചിയിൽ വച്ച് മരണമടഞ്ഞു.

ഭാര്യ മിനി. മകൻ ചിത്രകാരൻ വാൻഗോവ്. മകൾ ഏയ്ഞ്ചൽ

പുരസ്കാരങ്ങൾ
 1982ൽ ലളിതകല അക്കാദമിയുടെ പ്രത്യേക ബഹുമതി 
അവലംബം

വർഗ്ഗം:കേരളത്തിലെ ചിത്രകാരന്മാർ
വർഗ്ഗം:ഫെബ്രുവരി 11-ന് മരിച്ചവർ
വർഗ്ഗം:2025-ൽ മരിച്ചവർ
വർഗ്ഗം:1965-ൽ ജനിച്ചവർ